Държавен вестник, бр. 29, 2011 г., стр. 77

БРОЙ  29	
Д Ъ Р Ж А В Е Н  В Е С Т Н И К 	
СТР.  77  
проектите ще бъдат доразвити от Управляващия 
орган при Министерството след консултации с 
ЕБВР и ще бъдат уточнени преди началото на 
Програмата. Разходите, които не са покрити 
от безвъзмездната финансова помощ, ще бъдат 
покрити от заемите, които дадено предприятие 
получава по заемния компонент от Участващите 
банки за финансиране на съответния проект. 
IV. Компонент за техническа помощ
Както е отбелязано по-горе, Програмата 
включва и ще бъде подкрепена с техническа 
помощ, която се състои от два пакета: 
а) пакет от техническа помощ за подготов-
ката на Програмата, който ще бъде осъществен 
от Консултант за подготовка на Програмата 
(техническото задание за този консултант е 
приложено в Приложение В към Меморандума 
за разбирателство); този пакет от техническа 
помощ ще бъде финансиран, възложен и догово-
рът с Консултанта за подготовка на Програмата 
ще бъде сключен от ЕБВР в съответствие с 
политиките и правилата за поръчки на Банката 
и всички други съответни политики и проце-
дури на Банката, при условие че се подпише 
писмо за отказ от претенции и за обезщетяване 
във форма и съдържание, договорени между 
Банката и Министерството;
б) пакет от техническа помощ за изпълнение 
на Програмата, който ще бъде осъществен от 
Асистент по проекта и Асистент по верифика-
цията; този пакет от техническа помощ ще бъде 
финансиран от ОП „Конкурентоспособност“, 
като възлагането му, както и подписването 
на договорите с двамата асистенти ще бъде 
извършено от Управляващия орган в Ми-
нистерството в съответствие с приложимата 
нормативна уредба.
V. Държавна помощ
Министерството ще осигури съответстви-
ето на безвъзмездната финансова помощ с 
разпоредбите на членове 12 и 13 от Регламент 
№ 800/2008 на Комисията (ЕК) и на Регламент 
№ 1998/2006 на Комисията (ЕК). В случаите, 
в които е приложим Регламент № 800/2008 на 
Комисията (ЕК), изпълнението на компонента 
за безвъзмездна финансова помощ ще започне, 
след като Министерството получи потвърждение 
от министъра на финансите, че безвъзмездната 
финансова помощ по Програмата отговаря на 
правилата за държавни помощи, попадащи в 
обхвата на груповото освобождаване. 
VI. Изключителни права на ЕБВР и Участ-
ващите банки
ЕБВР ще има изключителното право да 
съфинансира Програмата с Министерството 
дотогава, докато първите 50 милиона евро 
от общата сума на Средствата по Кредитната 
линия са договорени от Банките, участващи в 
Кредитната линия, във формата на заеми към 
техните клиенти с цел финансиране изпълне-
нието на проекти, отговарящи на критериите 
на Програмата. За целите на този параграф 
терминът „договорени“ означава, че договорът 
за заем е надлежно сключен между Банката, 
участваща в Кредитната линия, и клиент на 
съответната банка и този договор е влязъл в 
сила независимо дали цялата сума на заема 
по този договор за заем все още не е усвоена 
от клиента на Банката, участваща в Кредит-
ната линия.
VII. Консултативен комитет на Програмата
1. Министерството и Банката ще създадат 
Консултативен комитет („Консултативен коми-
тет на Програмата“), който ще се състои от по 
двама представители с право на глас на всяка 
една от Страните. Други институции, свързани 
с ОП „Конкурентоспособност“ и Европейската 
комисия, също могат да бъдат представени 
в Консултативния комитет на Програмата с 
членове без право на глас (наблюдатели).
2. Консултативният комитет на Програмата 
ще отговаря за наблюдение на подготовката и 
изпълнението на Програмата, което включва 
наред с всичко останало преглед и одобряване 
на всички документи и продукти от работата на 
Консултанта по подготовката, като например:
(а) подробен проект на структурата на ком-
понента за безвъзмездна финансова помощ и 
неговото изпълнение;
(б) препоръки относно техническите изис-
квания и критериите за допустимост на инвес-
тициите в устойчива енергия в съответствие с 
най-добрите практики в областта;
(в) Оперативно ръководство за изпълнението 
на Програмата и процедурите по Програмата;
(г) стратегия за изграждане на капацитета на 
енергийните одитори и Участващите банки; и
(д) списък с материали и оборудване, допус-
тими за финансиране по Програмата, и мето-
дология за изчисляване на енергоспестяването 
и на намалението на въглеродните емисии от 
проектите, които ще бъдат осъществени по 
Програмата.
3. Консултативният комитет на Програмата 
ще заседава редовно, но не по-рядко от веднъж 
на всеки три месеца, за да обсъжда и оценява 
напредъка в подготовката и изпълнението на 
Кредитната линия и на Програмата и да разглеж-
да въпроси, които се нуждаят от разрешаване, 
включително последващи промени в обхвата 
и съдържанието на Програмата.
VIII. Комуникация
Министерството и Банката определят след-
ните лица за контакт по въпроси, свързани с 
Меморандума за разбирателство:
(а) За Министерството: Грета Добрева, Ди-
ректор на Дирекция „Европейски фондове за 
конкурентоспособност“ (Управляващ орган на 
ОП „Конкурентоспособност“), Министерство 
на икономиката, енергетиката и туризма;